જૂનાગઢના રા’ને આ વાતની પોતાના ગુપ્તચરો મારફત જાણ થતાં સોમનાથના રક્ષણ માટે ક્ષત્રિયને આહવાન આપ્યું. ઝફરખાન સામેના એ ઇતિહાસ પ્રસિદ્ધ યુદ્ધમાં ક્ષત્રિય અને શુરવીર યોદ્ધાઓએ અપ્રતીમ શૌર્ય દાખવી શિવલિંગની રક્ષા કરી. એ સૌમાં શિરમોર રહ્યા અરઠીલાના હમીરજી ગોહિલ. સૌરાષ્ટ્રની રોળાઈ ગયેલી રાજપૂતીને તેમણે નવું જોમ આપ્યુ. તે સમયે દેવળના પ્રાંગણમાં છેલ્લું યુદ્ધ ખેલાઈ રહ્યું છે.